el el en en el el el el el el el el el el el el el el en el el el en el el el el el el el el el el el el el el en el el el en fi el el en en en en el en el el el es el el el el el el el el el el el el el el el el el el el el el el el el el el el el el el el el el en fr fr fr fr fr fr it nl fr fr fr fr fr en en en en en en en en el el el hu en et pl el el el el el el el el el el el el el el el el el el el el el el el el el el el el el el el el el el el en el el en en en en en en en uk en en en en en en el el el en en en en en en en uk el el en oc en uk en en en en en en en en en fa en en en en en th en en
2η ημέρα: Νέα Υόρκη – Ξενάγηση στο βόρειο Μανχάταν – Central Park – Επίσκεψη και ξενάγηση στο μουσείο Metropolitan
Η ξενάγηση τελειώνει με την επίσκεψη μας σε ένα από πλουσιότερα μουσεία στον κόσμο, το Metropolitan Museum of Art.ό. Είναι το τρίτο σε επισκεψιμότητα μουσείο στον κόσμο, μετά το Λούβρο και το Βρετανικό μουσείο.
Για το βράδυ, προτείνουμε να παρακολουθήσετε μία από τις φημισμένες παραστάσεις Μιούζικαλ στα θέατρα του Μπρόντγουεϊ, ολοκληρώνοντας έτσι με τον καλύτερο τρόπο τη μέρα σας στη Νέα Υόρκη.
3η ημέρα: Νέα Υόρκη – Ξενάγηση στο νότιο Μανχάταν, αγορά Chelsea Market, σταθμός Grand Central, βόλτα στις γειτονιές “Sex & the city”, “Φιλαράκια” και Hudson Yards, γέφυρα Μπρούκλιν και κρουαζιέρα στο άγαλμα Ελευθερίας
Σήμερα ετοιμαζόμαστε  για το δεύτερο μέρος της ξενάγησης της πόλης που αφορά το νότιο Μανχάταν. Θα σταματήσουμε στο Μέγαρο των Ηνωμένων Εθνών. Κατόπιν θα κάνουμε στάση στο Σταθμό Γκραντ Σέντραλ, πύλη και σύμβολο της πόλης. Συνεχίζουμε με το Γκρίνουιτς Βίλατζ το οποίο αγαπήθηκε από καλλιτέχνες και συγγραφείς, με σημείο αναφοράς τη Washington square και το Πανεπιστήμιο της Νέας Υόρκης. Ακολουθούν το Σόχο που είναι γεμάτο με διάσημους οίκους μόδας, η Μικρή Ιταλία και η Τσάινα Τάουν, δύο από τις πιο ζωντανές συνοικίες της πολης όπου γίνεται αισθήτη η πολυπολιτισμική ταυτότητα της Νέας Υόρκης. Στην συνέχεια θα ακολουθήσουμε τα βήματα των βασικών πρωταγωνιστριών της διάσημης σειράς “Sex and the City”, Carrie, Samantha, Charlotte και Miranda. Πέρα από την 5η λεωφόρο που οι 4 φίλες επιδίδονταν σε ατελείωτο shopping, θα επισκεφθούμε και το Magnolia Bakery όπου η παρέα συνήθιζε να απολαμβάνει τα διάσημα cupcakes, αλλά και το σπίτι της Carrie όπου πραγματοποιούνταν τα γυρίσματα της γνωστής σειράς. Ταυτόχρονα συνεχίζοντας την βόλτα μας στο West Village, θα επισκεφθούμε το κτίριο  που γινόντουσαν τα γυρίσματα της σειράς που γνώρισε τεράστια επιτυχία και στην Ελλάδα, “Τα φιλαράκια”.
Συνεχίζουμε στο Μπάτερυ Παρκ όπου αρχίζει να ξεπροβάλλει το Άγαλμα της Ελευθερίας, ένα αξιοθέατο συνυφασμένο με τη Νέα Υόρκη. Αμέσως μετά θα έχουμε την ευκαιρία να περπατήσουμε τη γέφυρα του Μπρούκλιν και να βγάλουμε  τις πιο εντυπωσιακές φωτογραφίες!
Η ξενάγηση μας συνεχίζεται με την κρουαζιέρα γύρω από το νησί του Μανχάταν, όπου θα περάσουμε από το ιστορικό Έλλις Άιλαντ, το Άγαλμα της Ελευθερίας που δεσπόζει στο λιμάνι πόλης, το Στάτεν Άιλαντ και τη μεγάλη γέφυρα Βαρενζάνο καθώς και να θαυμάσουμε τις διάφορες μικρές και μεγαλύτερες παλαιές και νεότερες γέφυρες που συνδέουν το Μανχάταν με την γύρω περιοχή και τη διπλανή Πολιτεία του Νew Jersey.
4η ημέρα: Νέα Υόρκη – Εκπτωτικό χωριό Woodbury Commons Outlets(προαιρετικά)
Ελεύθερη ημέρα. Για όσους από εσάς οι πολύ φθηνές αγορές είναι ένας από τους λόγους που επισκέπτεστε τη Νέα Υόρκη, είναι απαραίτητη μια επίσκεψη στο μεγαλύτερο, πλουσιότερο και εντυπωσιακότερο, εμπορικό κέντρο, το περίφημο Woodbury Commons. Αξίζει να σημειώσουμε ότι τα καταστήματα απλώνονται σε έναν τεράστιο ανοιχτό χώρο που θυμίζει ένα μικρό χωριό, κάτι που κάνει τις αγορές σας ακόμη πιο ασφαλείς. Μόλις μια ώρα περίπου μακριά από το Μανχάταν, υπάρχουν όλα τα επώνυμα είδη σε απίστευτα χαμηλές τιμές. Διακόσια είκοσι και πλέον ονόματα της μόδας θα βρεθούν στη διάθεση σας. Δεν είναι τυχαίο που το μεγαλύτερο ποσοστό των Αμερικανών, επιλέγουν το συγκεκριμένο μέρος για τις αγορές τους. Με καταστήματα όπως Michael Kors, Gucci, Guess, Dolce&Gabbana, Ugg, Nike, Ralph Lauren, Calvin Klein, Timberland, Brooks Brothers, Tommy Hilfiger και πολλά άλλα σε απίστευτη ποικιλία και σε τιμές έως και τέσσερις φορές οικονομικότερα απ’ ότι στην Ελλάδα.
5η ημέρα: Νέα Υόρκη – Καταρράκτες Νιαγάρα (636 χλμ)
Αναχώρηση με πούλμαν, που θα μας μεταφέρει μέσα από μια πανέμορφη διαδρομή, στους φημισμένους Καταρράκτες του Νιαγάρα. Μετά την τακτοποίηση στο ξενοδοχείο, που βρίσκεται στην πλευρά του Καναδά, θα κάνουμε μια βόλτα με τον ξεναγό σας στους κοντινούς φωτισμένους το βράδυ καταρράκτες που θα αφήσει μια από τις δυνατότερες και πλέον ζωντανές εικόνες  που έχετε δει στη ζωή σας, όσον αφορά το φυσικό περιβάλλον. Σας προτείνουμε το Seneca Casino, το οποίο μπορεί να δώσει μία άλλη όψη στο κλείσιμο της ημέρας σας.
6η ημέρα: Καταρράκτες Νιαγάρα – Ξενάγηση, κρουαζιέρα & εκδρομή στο Τορόντο
Η ξενάγηση σήμερα αρχίζει με τους Καταρράκτες που σχηματίζονται από τον ποταμό Νιαγάρα. Εδώ μπορούμε να έχουμε πανοραμική θέα του « πετάλου » των καταρρακτών. Το θαύμα αυτό της φύσεως λειτουργεί μέσα στο πρώτο Πάρκο που δημιουργήθηκε στις ΗΠΑ και θα μας ξαφνιάσει με το μεγαλείο του. Εδώ γυρίστηκε άλλωστε και το κινηματογραφικό έργο «Νιαγάρας» με την Μαίριλυν Μονρόε. Προς το τέλος της επίσκεψής μας, δεν είναι δυνατόν να παραλείψουμε τη μοναδική κρουαζιέρα μέσα στους καταρράκτες, έτσι ώστε να νιώσουμε τη απίστευτη ενέργεια του νερού και να τραβήξουμε τις πιο εντυπωσιακές φωτογραφίες. Αμέσως μετά την ξενάγηση αναχωρούμε για το Τορόντο, με τη διαδρομή μας δίπλα στο ποτάμι, μέσα από πανέμορφα τοπία, αμπελώνες, ιστορικά φρούρια και την πρώτη πρωτεύουσα του Καναδά με το Βρετανικό πανέμορφο Niagara on the Lake. Έπειτα από μια σύντομη διαδρομή, φθάνουμε στην πόλη του Τορόντο όπου θα δούμε όλα τα αξιοθέατα, τον Πύργο C.N., το περίφημο σύμπλεγμα σταδίου-ξενοδοχείου κλπ Rogers Center, το Δημαρχείο παλαιό και νέο, το περίφημο εμπορικό κέντρο Eaton Center, το λιμάνι, την μεγάλη Ελληνική Συνοικία του Ντανφορθ (Greek town) κ.λ.π. Αργά το απόγευμα επιστρέφουμε στην περιοχή των καταρρακτών και αν έχετε διάθεση μπορείτε να διασκεδάσετε το βράδυ, είτε στην πλευρά του Καναδά στους καταρράκτες, στους πύργους Μinolta, Skylon, στο Clifton Hill  είτε στην πλευρά των ΗΠΑ.
7η ημέρα: Καταρράκτες Νιαγάρα – Ουάσιγκτον DC (663 χλμ)
Αναχώρηση οδικώς μέσω μίας διαδρομής με όλα τα στοιχεία της Αμερικάνικης γραφικής επαρχίας, για την Πρωτεύουσα των ΗΠΑ, την Ουάσιγκτον DC . Άφιξη και τακτοποίηση στο ξενοδοχείο μας. Για το βράδυ προτείνουμε μια βόλτα, στην  Τζωρτζτάουν. Η περιοχή δίπλα στον Ποτόμακ είναι πανέμορφη, με το γνωστό Πανεπιστήμιο, τα πολλά μικρά και μεγάλα καταστήματα, τα μαγαζιά αλλά και τα κέντρα στα οποία μπορεί κάνεις  να φάει. Εδώ μπορείτε επίσης να διασκεδάσετε  στα διάφορα Jazz bars της περιοχής.
8η ημέρα: Ουάσιγκτον (Ξενάγηση)
Αφετηρία από το ξενοδοχείο και ξενάγηση στην Ομοσπονδιακή Πρωτεύουσα και τόπο διαμονής του εκάστοτε προέδρου των ΗΠΑ, το αντιπροσωπευτικό κέντρο της ιστορίας, των παραδόσεων και του γοήτρου του αμερικάνικου λαού. Θα δούμε τα μνημεία των Αμερικανών προέδρων, Ουάσιγκτον, Τζέφερσον, αλλά και του Λίνκολν. Θα συναντήσουμε την πισίνα αντανάκλασης με τον διάσημο Οβελίσκο, την πλατεία Λαφαγιέτ και τον Λευκό Οίκο. Επίσης θα δούμε το Καπιτώλιο, την έδρα της ομοσπονδιακής κυβέρνησης των ΗΠΑ το οποίο με ύψος 88 μέτρα είναι το ψηλότερο κτήριο της πόλης και αποτελεί κέντρο της. Στην συνέχεια θα συναντήσουμε  το Ανώτατο Δικαστήριο, την Βιβλιοθήκη του Κογκρέσσου που είναι η μεγαλύτερη και πλουσιότερη παγκοσμίως με αρκετές επιρροές από τον Ελληνικό πολιτισμό, την Εθνική Πινακοθήκη, το Μέγαρο των Εθνικών Αρχείων (σε ειδική προθήκη το Πρωτότυπο του Αμερικανικού Συντάγματος και της Διακηρύξεως της Ανεξαρτησίας), το Ινστιτούτο Σμιθσόνιαν, το μεγαλύτερο συγκρότημα μουσείων στον κόσμο  και τους τάφους των Κέννεντυ, το στρατιωτικό κοιμητήριο του Άρλιγκτον στην πλευρά της Βιρτζίνια όπου βρίσκονται οι τάφοι πολλών γνωστών και επιφανών Αμερικάνων όπως ο George Kennedy. Τέλος θα επισκεφθούμε το Εθνικό Μουσείο Αεροναυτικής και διαστήματος, όπου θα θαυμάσετε 23 μεγάλες αίθουσες με σύγχρονα εκθέματα διαστημικών σκαφών που έγραψαν ιστορία. Ακόμα θα περάσουμε από τα σημαντικότερα Υπουργεία, Μουσεία, Τράπεζες, έδρες διεθνών οργανισμών, αλλά και ξενοδοχεία, θέατρα, τα κεντρικά γραφεία του FBI αλλά και τον πολύβουο σταθμό των τρένων, τον Union Station, το εσωτερικό του οποίου είναι εκπληκτικό με πολλά καταστήματα  και εστιατόρια για να διαλέξει κανείς. Για την βραδινή σας διασκέδαση προτείνουμε να επισκεφθείτε την περιοχή της Georgetown που θα συναντήσετε Jazz Bar, εστιατόρια και όπου η γενικότερη ατμόσφαιρα θυμίζει εικόνες από Αμερικάνικες κινηματογραφικές ταινίες.
9η –10η ημέρα: Ουάσιγκτον DC –Βαλτιμόρη – Φιλαδέλφεια –  Νέα Υόρκη (350 χλμ) – Αθήνα – Λάρνακα
Στη σημερινή τελευταία ημέρα, θα μετατρέψουμε την επιστροφή μας στο αεροδρόμιο της Νεας Υόρκης σε μια εκδρομή γεμάτη δυνατές εικόνες  και αναμνήσεις. Πρώτη στάση η Βαλτιμόρη, την άλλοτε βιομηχανική περιοχή που έπαιξε πολύ σημαντικό ρόλο στην Αμερικανική επανάσταση. Στη συνέχεια, κατευθυνόμαστε για μια σύντομη αλλά πανέμορφη επίσκεψη στη Φιλαδέλφεια, τη μεγαλύτερη πόλη της Πενσυλβάνια και πρώτη πρωτεύουσα των Ηνωμένων Πολιτειών. Μια πόλη με σημαντική ιστορία την οποία θα γνωρίσουμε πανοραμικά με τον ξεναγό μας. Μικρή στάση και αμέσως μετά κατευθυνόμαστε για το αεροδρόμιο της Νέας Υόρκης για την πτήση επιστροφής μας στην Κύπρο μέσω Αθηνών. Η επιστροφή μας βρίσκει πλημμυρισμένους με τόσες εικόνες που είναι ικανές να μας συνοδεύουν μια ζωή.
08, 22/7, 05, 12, 19/08
Αναχωρήσεις: 08, 22/07, 05, 12, 19/8, 09, 23/09
LCA – ΑΤΗ     XX XXX   XX.XX – XX.XX
ATH – EWR   EK 209    17.35 – 21.20
EWR – ATH    EK 210    23.55 – 16.05
ATH – LCA     XX XXX   XX.XX – XX.XX
• Αεροπορικά εισιτήρια Λάρνακα – Αθήνα – Νέα Υόρκη – Αθήνα – Λάρνακα με πτήσεις της Aegean Airlines και της Emirates.
• 8 διανυκτερεύσεις σε κεντρικότατα ξενοδοχεία 4*
• Ελληνόφωνες ξεναγήσεις σε κάθε πόλη όπως αναφέρονται στο αναλυτικό πρόγραμμα
• Εισιτήριο εισόδου και ελληνόφωνη ξενάγηση στο μουσείο Metropolitan
• Κρουαζιέρα στο άγαλμα της Ελευθερίας (νησί Έλλις)
• Πρωινό σε πλούσιο μπουφέ στους Καταρράκτες Νιαγάρα
• Κρουαζιέρα στους Καταρράκτες Νιαγάρα
• Ελληνόφωνη εκδρομή στο Τορόντο
• Περιήγηση στο Niagara on the Lake
• Έλληνας έμπειρος και εξειδικευμένος ξεναγός καθημερινά
• Μεταφορές από και προς αεροδρόμια εντός Αμερικής
• Δυνατότητα προαγοράς εισιτηρίων παραστάσεων Broadway, εισιτήρια για αγώνες NBA & μουσείων σε εκπτωτικές τιμές
• Εκπτωτική κάρτα στο Woodbury Outlet (VIP Booklet)
• Μια αποσκευή 23 κιλών και μια χειραποσκευή 7 κιλών
• Υπηρεσίες των αντιπροσώπων μας
• Φιλοδωρήματα (καταβάλλονται υποχρεωτικά στον ξεναγό της εκδρομής 100 USD το άτομο)
• Έξοδα βίζας Αμερικής (160 USD το άτομο)
• Εισιτήρια συγκοινωνιών (μετρό κλπ.)
• Ό,τι αναφέρεται ως προαιρετικό ή προτεινόμενο
ΟΡΟΙ ΚΑΙ ΠΟΛΙΤΙΚΗ ΑΚΥΡΩΣΗΣ
• Επιβεβαίωση κράτησης με προκαταβολή 30% της αξίας του ταξιδιού
• Εξόφληση μέχρι 21 μέρες πριν την αναχώρηση
• Ακύρωση συμμετοχής μέχρι 45 μέρες πριν την αναχώρηση, παρακράτηση ποσού 100.00 Ευρώ για λειτουργικά έξοδα.
• Ακύρωση συμμετοχής μεταξύ [44] και [31] μέρες πριν την αναχώρηση, παρακράτηση 30% της αξίας του ταξιδιού.
• Ακύρωση συμμετοχής μεταξύ [30] και [21] μέρες πριν την αναχώρηση, παρακράτηση 50% της αξίας του ταξιδιού.
• Ακύρωση συμμετοχής 20 μέρες πριν την αναχώρηση, παρακράτηση όλου του ποσού.
• Για τα μέσα ολικής ναύλωσης (charter), κρουαζιέρες , σκι, εκθέσεις, συνέδρια και παρεμφερείς διεθνείς εκδηλώσεις, τα ακυρωτικά φθάνουν μέχρι 100% της αξίας τους ασχέτως της ημερομηνίας γνωστοποίησης της ακύρωσης.
• Υπάρχει δυνατότητα ακύρωσης των ταξιδιωτικών πακέτων βάσει των όρων και κανονισμών.
Με την επιβεβαίωση της κράτησης ο πελάτης  θα πρέπει να συμπληρώνει  την φόρμα που βρίσκετε στο link που ακολουθεί και σημαίνει ότι αποδέχετε αυτόματα και εκ μέρους όλων των ατόμων που συνταξιδεύουν μαζί τους  όλους τους όρους συμμέτοχής για το ταξίδι.
– Δήλωση συμμετοχής – Σύμβαση / Registration Contract
Εκδηλώστε το ενδιαφέρον σας εδω
We provide complete value for money travel solutions for both national and international clients and offer the highest levels of service whilst minimising costs at every stage of the travel process…
Εμείς στο COOP TRAVEL κατανοούμε πόσο σημαντικές είναι για εσάς οι διακοπές και  προσπαθούμε να σας προσφέρουμε μέσω της διαδικτυακής μας πλατφόρμας…